2 Samuela , chapter 21 of the Fijian Bible - with audio narration\nSa dua na lauqa levu ena gauna nei Tevita me tolu na yabaki veitarataravi, ka sa vakatataro o Tevita vei Jiova. Ka sa sauma mai o Jiova, "Oqo sa baleti Saula kei na nona vale daugunu dra, kei na nodra vakamatei na kai Kipioni."\n2 Na tui sa kacivi ira mai na kai Kipioni ka vosa vei ira. O ira na kai Kipioni era sa sega ni luvei Isireli; era sa lako mai vei ira na Amoraiti; era sa yalayala oti na Isireli ena nodra maroroi, ia, o Saula sa vinaka me vakamatei ira, ena nona lomakatakata me baleti ira na luvei Isireli kei Juta.\n3 Sa tukuna kina o Tevita vei ira na kai Kipioni, "Na cava me'u cakava vei kemuni? Na cava me'u vakayagataka ena veisorovaki, me rawa kina ni o ni vakalouvinakataka kina nai votavota i Jiova?"\n4 Era sa tukuna vua na kai Kipioni, "Me kua ni dua na neimami siliva se koula mai vei Saula se mai na nona vale, se me vakamatei e dua na Isireli ena vukui keimami." Sa tukuna yani na tui, "Na veika ga o ni sa tukuna, au na cakava vei kemuni."\n5 Era sa sauma tale mai na kai Kipioni vua na tui, "Me vaka vua na tamata sa via tilomi keimami me vakayali keimami mai na nodra vanua na Isireli,\n6 "Me vitu na tagane mai na nona kawa me soli mai vei keimami; me keimami vakaliligi ira (kunati) ena mata ni Kalou o Jiova e Kipea vei Saula, o koya sa digitaka na Kalou." Sa tukuna na tui, "Au na soli ira."\n7 Na tui sa vakavoci Mefiposeci na luvei Jonacani na luvei Saula, baleta na bubului i Jiova sa baleti rau, baleti Tevita kei Jonacani na luvei Saula.\n8 Na tui sa kauti Amoni kei Mefiposeci oi rau na luvei Risipa na luvena yalewa o Aia, o koya sa vakasucuma vei Saula kei na lima na luvei Mikeli na luvei Saula yalewa sa vakatubura vei Adreli na luvei Basilai na kai Meolati;\n9 Ka sa solia yani ena ligadra na kai Kipioni, ka era sa vakaliligi ka kunati ena mata i Jiova. Era sa mate kece na lewe vitu oqo ena siga ni tatamusuki, ena i matai ni siga ni tekivu na tamusuki sila.\n10 O Risipa na luvei Aia yalewa sa taura nai sulu taga ka tevuka ena dela ni vatu vei koya, mai nai tekitekivu ni tatamusuki me yacova ni sa tau mai lomalagi na uca. Sa sega ni vakatara o koya me ro kina na manumanu vuka ena siga, se, me butuka na manumanu ni vanua ena bogi.\n11 Sa tukuni vei Tevita na ka sa cakava o Risipa na luvei Aia na wati Saula lailai.\n12 Sa lako o Tevita ka taura na sui nei Saula kei na sui nei Jonacani na luvena, mai vei ira na kai Jabesi e Kiliati o ira a butakoca yani mai na sala e Beci Sani, na vanua era sa vakaliligi rau kina na kai Filisitia, ni oti na nodra vakamatei Saula mai Kiliboa.\n13 Sa qai kauta cake mai na suidrau o Saula kei Jonacani na luvena mai kea; era sa soqona mai na suidra kece na sa kukunataki oti mai kea.\n14 Era sa buluta na sui nei Saula kei Jonacani na luvena mai kea ena vanua o Penijamini e Sela, ena i bulubulu nei Kisi na tamana. Era sa vakayacora kecega nai vakaro ni tui. Ni sa oti oqo, sa rogoca na Kalou na masu ena vuku ni vanua. Era Sa Vakarusai Na Tuwawa Ni Filisitia\n15 Ni ra sa tekivu me vala tale na Filisitia kei ira na Isireli, o Tevita kei ira na nona tamata era sa lako sobu ka vala kei ira na Filisitia; sa malumalumu tiko ga mai o Tevita.\n16 O Bisibi-Benobo, e dua vei ira na luve ni tuwawa, na bibi ni nona ulutoa ni moto varasa e tinikarua na paodi (bibi). Sa tiko talega vua e dua nai seleiwau vou, luvei Seruia, sa mai vukei Tevita, ka vakamatea na kai Filisitia. Era sa mai yalayala vei Tevita na nona tamata ka tukuna, "O na sega tale ni lako vata kei keimami ki nai valu, de o na bokoca na cina e Isireli."\n17 Sa qai yaco me dua tale nai valu vata kei ira na Filisitia e Kobi. O Sibekai na kai Usacati sa vakamatei Safe, e dua vei ira na luve ni tuwawa.\n18 Sa dua tale nai valu e Kobi vata kei ira na Filisitia; o Elianani na luvei Jaeve-Orekimi na kai Peceliema sa vakamatea na taci Koliaci na kai Kaca, na tolo ni nona moto sa vaka na kau ni talitali.\n19 Sa dua tale nai valu mai Kaca, sa tiko kina e dua na tamata levu sara, sa ono na nona i qaqalo ni ligana ruarua, ka ono talega nai qaqalo ni yavana ruarua, e ruasagavulu ka va kece, sa sucu mai vei ira na tuwawa.\n20 Ni sa via veicoqacoqa kei ira na Isireli, o Jonacani na luvei Simea na taci Tevita, sa vakamatei koya.\n21 O iratou na tuwawa lewe va oqo, era sa sucu mai vei ira na tuwawa mai Kaca, ia, era sa vakabalei ga ena liga i Tevita kei na ligadra na tamata i Tevita.


O Cei o Jisu Karisito? E Kalou o Jisu se Luve ni Kalou? | Kaya na iVolatabu\nNa cava na ilesilesi bibi i Jisu?\nE vu mai vei o koya?\nNa cava eso na ka e kilai kina?\n1, 2. (a) Nomu kila e dua e rogo e sega ni kena ibalebale ni o sa kilai koya vinaka. Ena vuku ni cava? (b) Na cava e sega ni matata tu vei ira e levu me baleti Jisu?\nERA bula nikua e levu na tamata rogo. So era rogo ena nodra koro, so ena veikoro lelevu, so ena matanitu. Eso tale era rogo e vuravura taucoko. Ia nomu kila na yaca ni dua e rogo e sega ni kena ibalebale ni o sa kilai koya vinaka. Sega ni kena ibalebale o kila na veika matailalai me baleti koya se na nona itovo.\n2 Levu nikua era sa kilai Jisu Karisito, e dina ni a bula e vuravura ena rauta ni 2,000 na yabaki sa oti. Ia e levu e sega ni matata vei ira se o cei dina o Jisu. So era kaya ni dua ga na tamata vinaka. So era kaya ni parofita. So tale era vakabauta ni Kalou o Jisu, e dodonu me sokaloutaki. E dina ya?\n3. Na cava e bibi kina mo kilai Jiova na Kalou kei Jisu Karisito?\n3 E bibi mo kila se o cei dina o Jisu. Na vuna? Baleta e kaya na iVolatabu: “Ena rawata na bula tawamudu, o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.” (Joni 17:3) Io, nomu kilai Jiova na Kalou kei Jisu Karisito ena rawati kina na bula tawamudu ena parataisi e vuravura. (Joni 14:6) Kena ikuri, e kotora o Jisu na ivakarau ni bula vinaka duadua meda vakatotomuria, kei na itovo meda vakaraitaka nida veimaliwai. (Joni 13:34, 35) Eda sa dikeva ena imatai ni wase ni ivola qo na ka dina me baleti koya na Kalou. Meda dikeva mada qo na ka e kaya na iVolatabu me baleti Jisu Karisito.\nNA MESAIA YALATAKI\n4. Na cava na ibalebale ni icavuti qo na “Mesaia” kei na “Karisito”?\n4 Ni se bera ni sucu o Jisu, sa parofisaitaka tu na iVolatabu ni na tala mai na Kalou e dua me Mesaia, se Karisito. Na icavuti na “Mesaia” (mai na vosa vakaIperiu) kei na “Karisito” (mai na vosa vaKirisi) e kedrau ibalebale “O Koya na Lumuti.” Ena lumuti koya na Mesaia yalataki qo na Kalou me vakayacora e dua na ilesilesi bibi. Eda na vulica ena so tale na wase ni ivola qo na itavi bibi ni Mesaia ena kena vakayacori na vosa ni yalayala ni Kalou. Eda na vulica tale ga na veivakalougatataki ena kauta mai vei keda o Jisu ena gauna mada ga qo. Ia ni bera ni sucu o Jisu, levu era vaqaqa se o cei ena yaco me Mesaia?\n5. Na cava eratou vakadeitaka na tisaipeli i Jisu?\n5 Ena imatai ni senitiuri G.V., eratou vakadeitaka na tisaipeli i Jisu na kai Nasareci ni o koya ga na Mesaia. (Joni 1:41) E kaya mada ga vei Jisu o Saimoni Pita, e dua vei ratou na tisaipeli: “O kemuni na Karisito.” (Maciu 16:16) Ia eratou vakadeitaka vakacava na tisaipeli—eda na vakadeitaka tale ga vakacava o keda—ni o Jisu dina na Mesaia yalataki?\n6. E rawa ni vakatauvatani kei na cava nona vukei ira na yalodina o Jiova mera kila se o cei na Mesaia?\n6 O ira na parofita ni Kalou era bula e liu vei Jisu era tukuna tu mai e levu na itukutuku me baleti koya na Mesaia. Na itukutuku qo ena yaga vakalevu me kilai kina se o cei na Mesaia. Meda vakatauvatana mada: Kaya mada ke kerei mo lai tavaka e dua drau se sega vakadua ni sota ena dua na ikelekele ni basi osooso, ikelekele ni waqa, se rara ni waqavuka. E macala ni o na vinakata eso na itukutuku me baleti koya o lai tavaka mo rawa kina ni kilai koya! Era sa vakamacalataka na parofita ena veiuqeti i Jiova eso na itukutuku matata me baleti koya na Mesaia, na veika ena cakava, kei na veika ena sotava. Na vakayacori ni parofisai kece qo ena vakarawarawataka vei ira na yalodina mera kila se o cei na Mesaia.\n7. Na cava e rua na parofisai e vakayacori vei Jisu?\n7 Dikeva mada e rua na kena ivakaraitaki. Kena imatai, ni se vo tu e 700 na yabaki, sa parofisaitaka na parofita o Maika ni o Koya e yalataki ena sucu e Peceliema, e dua na koro lailai e Juta. (Maika 5:2) A qai sucu e vei o Jisu? Ena koro sara ga ya! (Maciu 2:1, 3-9) Kena ikarua, ni se vo tu e vica vata na drau na yabaki, sa dusia tu na parofisai ena Taniela 9:25 na yabaki me na basika kina na Mesaia—29 G.V. * Na vakayacori ni rua na parofisai qo kei na levu tale era dusia ni o Jisu ga na Mesaia yalataki.\nE yaco o Jisu me Mesaia, se Karisito ena gauna e papitaiso kina\n8, 9. Na ivakadinadina cava e matata kina ni Mesaia o Jisu ena gauna e papitaiso kina?\n8 Sa qai matata sara ni Mesaia ga o Jisu ena so na ka e yaco ni voleka na icavacava ni yabaki 29 G.V. Ena yabaki ya e lako o Jisu vei Joni na Dauveipapitaisotaki ena Uciwai na Joritani. Sa yalataka o Jiova vei Joni ni na solia vua e dua na ivakatakilakila me kilai koya kina na Mesaia. E raica na ivakatakilakila ya o Joni ena gauna e papitaiso kina o Jisu. E vakamacalataka na iVolatabu na ka e yaco: “Ni lamata ga mai wai o Jisu ni papitaiso oti, raica! e tadola na lomalagi, qai raica na yalo ni Kalou ni lako sobu mai vua me vaka na ruve. Raica! E tukuna tale ga e dua na domo mai lomalagi: ‘Qo na Luvequ lomani, au vakadonuya.’” (Maciu 3:16, 17) Ni raica qai rogoca na veika ya o Joni, e sega tale ni vakabekataka ni talai Jisu mai na Kalou. (Joni 1:32-34) A yaco o Jisu me Mesaia, se Karisito, ena gauna e sobuti koya kina na yalo tabu ni Kalou se nona igu tawarairai. Sa lesi tale ga kina me Turaga se Tui.—Aisea 55:4.\n9 Na vakayacori ni parofisai ena iVolatabu kei na vosa sara ga e cavuta o Jiova e dusia ni o Jisu na Mesaia yalataki. Ia e sauma na iVolatabu e rua tale na ka bibi e dau tarogi me baleti Jisu Karisito: E vu mai vei o koya? Na cava eso na ka e kilai kina?\nE VU MAI VEI O JISU?\n10. Na cava e kaya na iVolatabu me baleti Jisu ni bera ni mai bula e vuravura?\n10 E kaya na iVolatabu ni a bula tu mai lomalagi o Jisu ni bera ni mai bula e vuravura. A parofisaitaka o Maika ni na sucu e Peceliema na Mesaia, ia e tukuna tale ga ni nona itekitekivu “e vu mai liu sara.” (Maika 5:2) O Jisu mada ga e dau kaya ni a bula tu e liu mai lomalagi ni bera ni mai sucu vakatamata e vuravura. (Wilika Joni 3:13; 6:38, 62; 17:4, 5) Ni kabula vakayalo mai lomalagi o Jisu, erau veivolekati sara kei Jiova.\n11. E vakaraitaka vakacava na iVolatabu ni o Jisu e Luvei Jiova vakamareqeti duadua?\n11 O Jisu na Luve ni Kalou vakamareqeti duadua. Sa rauta, baleta e “ulumatua ni kabuli kece,” e imatai sara ga ni ibulibuli ni Kalou. * (Kolosa 1:15) E dua tale na ka e vakamareqeti kina na Luve ni Kalou qo. O koya “na Luvena e duabau ga e bulia.” (Joni 3:16) Kena ibalebale o Jisu duadua ga e bulia taudua na Kalou. O Jisu taudua tale ga a vakayagataki koya na Kalou ena gauna e bulia kina na vo ni veika buli. (Kolosa 1:16) E vakatokai tale ga o Jisu me “Vosa.” (Joni 1:14) Eda kila eke ni matanivanua ni Kalou o koya, e macala gona ni dau vakayagataki koya na Kalou me vakadewataka na itukutuku kei na idusidusi vei ira na vo ni luvena, na luvena vakayalo mai lomalagi kei ira na luvena e vuravura.\n12. Eda kila vakacava ni o koya na ulumatua ni Kalou e sega ni tautauvata kei na Kalou?\n12 Erau tautauvata na Kalou kei na Luvena ulumatua me vaka era vakabauta eso? Qori e sega ni salavata kei na ka e kaya na iVolatabu. Eda sa raica ena parakaravu sa oti ni a buli na Luve ni Kalou. E macala gona vakasigalevu ni dua na nona itekitekivu, ia na Kalou o Jiova e sega nona itekitekivu, sega tale ga nona ivakataotioti. (Same 90:2) E sega mada ga ni bau vakasamataka na ulumatua ni Kalou qo me tautauvata kei Tamana. E vakamatatataka na iVolatabu ni uasivi cake na Tamana vua na Luvena. (Wilika Joni 14:28; 1 Korinica 11:3) O Jiova ga na “Kalou Kaukaua Duadua.” (Vakatekivu 17:1) E sega gona ni dua e tautauvata kei koya. *\n13. Na cava na kena ibalebale ni kaya na iVolatabu ni “iyaloyalo ni Kalou tawaraici” na Luve ni Kalou?\n13 Vica na bilioni na yabaki nodrau bula veivolekati voli o Jiova kei na Luvena ulumatua—ni bera ni buli na lomalagi kei na veikalokalo, vaka kina na vuravura. Erau sa na bau veilomani dina! (Joni 3:35; 14:31) Na Luve ni Kalou lomani qo e ucui Tamana vinaka. Oya na vuna e vakatokai koya kina na iVolatabu me “iyaloyalo ni Kalou tawaraici.” (Kolosa 1:15) Io, me vaka ga nona ucui tamana e dua na gone, na Luve ni Kalou qo e ucui Tamana vinaka sara ga ena nona itovo kei na nona ivalavala.\n14. E sucu vakatamata vakacava na Luvena duabau ga o Jiova?\n14 E tu vakarau na Luvena duabau ga o Jiova me biuti lomalagi me mai bula vakatamata e vuravura. Ia o na vaqaqa se rawa vakacava me sucu vakatamata e dua na kabula vakayalo? A cakamana o Jiova me vakayacori kina qo. E tokitaka na bula i Luvena ulumatua mai lomalagi ina katonigone i Meri, e dua na Jiu se goneyalewa voli. E sega ni vakaitavi ena kunekunetaki ni gone qo e dua na tama vakayago. Vakasucuma kina o Meri e dua na gone e sega ni valavala ca qai vakayacani koya me o Jisu.—Luke 1:30-35.\nKA E KILAI KINA O JISU\n15. Na cava eda kaya kina ni noda kilai Jisu vinaka eda mai kilai Jiova vinaka tale ga kina?\n15 Eda kilai Jisu vinaka ena veika e tukuna kei na veika e cakava ena nona bula voli e vuravura. Kena ikuri, na noda kilai Jisu vinaka eda mai kilai Jiova vinaka tale ga kina. E rawa vakacava qo? Kua ni guilecava ni vakatayaloyalotaki Tamana vinaka sara ga o koya. Qori na vuna e kaya kina o Jisu vua e dua nona tisaipeli: “O koya sa raici au sa raici Tamaqu tale ga.” (Joni 14:9) Na va na ivola ena iVolatabu e dau vakatokai me Kosipeli—Maciu, Marika, Luke, kei na Joni—era tukuna vei keda e levu na ka me baleta na bula i Jisu Karisito, nona cakacaka, kei na nona itovo.\n16. Na cava e dau vakavulica vakalevu o Jisu? E kauta mai vei na ka e vakavulica?\n16 E dau vakatokai o Jisu me “Qasenivuli.” (Joni 1:38; 13:13) Na cava e vakavulica? E dau vakavulica vakalevu na “itukutuku vinaka ni Matanitu”—ya na Matanitu ni Kalou, na matanitu vakalomalagi ena qai lewa na vuravura kece, ena kauta tale ga mai na veika uasivi vei ira era talairawarawa vua na Kalou. (Maciu 4:23) E itukutuku i cei qo? A kaya o Jisu: “E sega ni noqu na ka au vakavulica, e nei koya ga e talai au mai,” ya o Jiova. (Joni 7:16) E kila o Jisu ni vinakata o Tamana mera rogoca na kawatamata na itukutuku vinaka ni nona Matanitu. Na cava sara mada na Matanitu ni Kalou? Na cava ena mai vakayacora? Eda na qai vulica qo ena Wase 8.\n17. E dau veivakavulici e vei o Jisu? Na cava e gumatuataka kina nona veivakavulici?\n17 E dau veivakavulici e vei o Jisu? Ena vanua kece era tu kina na tamata—ena itikotiko vagalala, ena koro lelevu, ena koro kece, makete, vaka kina ena veivale. O Jisu e sega ni waraki ira na lewenivanua mera lako mai vua. E lakovi ira sara ga. (Marika 6:56; Luke 19:5, 6) Na cava e gumatuataka sara ga kina o Jisu na cakacaka vakavunau kei na veivakavulici? Ni oya sara ga na loma ni Kalou vua. E dau cakava ga o Jisu na loma i Tamana. (Joni 8:28, 29) Ia e tiko tale e dua na vuna e vunau kina o koya. E lomani ira na ilala levu era mai raici koya. (Wilika Maciu 9:35, 36.) O ira na ilala levu qo era vakaloloma tu nira weletaka na iliuliu ni lotu na nodra itavi mera vakavulici ira ena ka dina me baleti koya na Kalou kei na nona inaki. E raica o Jisu nira waloloi vakayalo, e dodonu gona mera rogoca na itukutuku vinaka ni Matanitu ni Kalou.\n18. Na itovo cava i Jisu o taleitaka vakalevu?\n18 E dau veinanumi o Jisu. E kauai ena leqa kei na rarawa era sotava na tamata. E laurai votu nona yalovinaka, kei na nona yalorawarawa. Era taleitaki koya mada ga na gone. (Marika 10:13-16) E sega ni dau veitovaki o Jisu. E cata na veidabui kei na veivakalolomataki. (Maciu 21:12, 13) E dokai ira na yalewa, vakauasivi ni gauna ya era dau beci, ra sega ni kauaitaki. (Joni 4:9, 27) E yalomalumalumu dina o Jisu. Dua na gauna e vuya na yavadratou na nona yapositolo, na itavi era qarava ga na bobula.\nE vunau o Jisu ena veivanua kece\n19. Na ivakaraitaki cava e dusia ni kauaitaki ira na lewenivanua o Jisu, e tarai koya tale ga na nodra rarawa?\n19 E kauaitaki ira na lewenivanua o Jisu, e tarai koya tale ga na nodra rarawa. E laurai votu qo ena gauna e cakamana kina ena kaukaua ni yalo tabu ni Kalou. (Maciu 14:14) Kena ivakaraitaki, a lako mai vua e dua e vukavuka qai kaya: “Ke oni vinakata, ni vakasavasavataki au mada.” E tarai Jisu sara ga nona mosi kei na rarawa ni turaga qo. Mani dodoka yani na ligana, tarai koya qai kaya: “Au vinakata! Mo savasava mai.” E bula na turaga tauvimate ya! (Marika 1:40-42) Sega ni vakabekataki ni na tarai koya sara ga na yalololoma i Jisu.\nYALODINA ME YACOVA NA MATE\n20, 21. Ena sala cava e ivakaraitaki kina o Jisu ni yalodina vua na Kalou?\n20 E ivakaraitaki vinaka duadua ni yalodina o Jisu. E yalodina tu ga vua na Tamana vakalomalagi, dina ni sotava e levu na ka rarawa kei na veitusaqati. E dei tu ga o Jisu ena nona sabaya na veitemaki i Setani. (Maciu 4:1-11) Dua na gauna, era sega mada ga ni vakabauti Jisu na wekana, ra vakalialiai koya ena nodra kaya ni “sa leqa nona vakasama.” (Marika 3:21) Ia e sega ni laiva ya me vakayalolailaitaki koya; e vakayacora tiko ga na cakacaka i Tamana. E vosa vakacacataki, e vakalialiai, ia e lewai koya vinaka, e sega ni via cakava eso na itovo kaukaua vei ira na tusaqati koya voli.—1 Pita 2:21-23.\n21 E yalodina tu ga o Jisu me yacova nona mate—na mate vakaloloma qai mosimosi ena ligadra na kena meca. (Wilika Filipai 2:8) Vakasamataka mada na rarawa e vosota ena iotioti ni siga ni nona bula vakatamata. E vesu, ra beitaki koya na ivakadinadina lasu, ra totogitaki koya na turaganilewa dauveivakaisini, ra dredrevaki koya na lewevuqa, ra qai vakararawataki koya na sotia. E vako ena kau, ena iotioti ni nona icegu, e kaya: “Sa vakacavari!” (Joni 19:30) Ia ni oti e tolu na siga ni nona mate, sa qai vakaturi koya o Tamana ina bula vakayalo. (1 Pita 3:18) Oti e vica na macawa sa qai suka i lomalagi. E kea, “sa qai dabe ena ligaimatau ni Kalou” qai waraka me soli vua na itutu vakatui.—Iperiu 10:12, 13.\n22. Na cava e rawata o Jisu ena nona yalodina me yacova na mate?\n22 Na cava e rawata o Jisu ena nona yalodina me yacova na mate? Na mate i Jisu e dolava na sala meda bula tawamudu kina ena parataisi e vuravura, me salavata ga kei na inaki taumada i Jiova. E rawati vakacava qo? Ena qai vakamacalataki ena wase e tarava.\n^ para. 7 Raica na iKuri ena tabana e 197-199 ena so tale na ivakamacala me baleta na parofisai i Taniela e vakayacori vei Jisu.\n^ para. 11 E vakatokai o Jiova me Tama baleta e bulia na ka kece. (Aisea 64:8) E buli Jisu, ya na vuna e vakatokai kina o Jisu me luve ni Kalou. Na yavu vata ga qo era vakatokai kina eso tale na ibulibuli vakayalo mera luve ni Kalou, vaka tale ga kina o Atama.—Jope 1:6; Luke 3:38.\n^ para. 12 Raica na iKuri ena tabana e 201-204 ni vakaraitaki kina eso tale na ivakadinadina me dusia ni o koya na ulumatua ni Kalou e sega ni tautauvata kei na Kalou.\nNa parofisai era vakayacori kei na ka e cavuta sara ga na Kalou e vakadinadinataka ni o Jisu na Mesaia, se Karisito.—Maciu 16:16.\nDua na gauna balavu nona bula tu vakayalo mai lomalagi o Jisu ni bera ni mai bula e vuravura.—Joni 3:13.\nE ivakavuvuli o Jisu, e dau veikauaitaki, e ivakaraitaki vakasakiti tale ga ena nona talairawarawa vua na Kalou.—Maciu 9:35, 36.\nO Cei o Jisu Karisito? (Wase 1)\nO Cei o Jisu Karisito? (Wase 2)\nO Cei o Jisu Karisito? (Wase 3)


Tiko Voli Mai na Lekutu 6 | iVolatabu ena Internet | Vakadewa ni Vuravura Vou\nTiko Voli Mai na Lekutu 6:1-27\nBubului ni Nasaraiti (1-21)\nVosa ni veivakalougatataki e cavuta na bete (22-27)\n6 E vosa tale vei Mosese o Jiova qai kaya: 2 “Vosa vei ira na Isireli qai tukuna, ‘Ke vakayacora e dua na tagane se yalewa e dua na bubului bibi vei Jiova me bula vakaNasaraiti,*+ 3 me vakatabui koya mai na waini kei na alakaolo tale eso. Me kua ni gunuva na viniqa ni waini se viniqa ni alakaolo cava ga.+ Me kua ni gunuva na wai cava ga e caka mai na vuanivaini, se kania na vuanivaini, se mani beti ga se sigani. 4 Ena siga kece e Nasaraiti voli kina, me kua ni kania e dua na ka e caka mai na vunivaini, mai na vuanivaini vou yaco sara ina kulina. 5 “‘Ena siga kece e bubuluitaka kina me Nasaraiti, me kua sara ni tara na uluna na itoro.+ Me vakatabui tiko o koya ni vakatubuulu tiko me yacova na siga sa vakacavari kina nona tawasei koya vei Jiova. 6 Me kua ni torova* e dua na tamata sa mate tu ena siga kece e tawasei koya kina vei Jiova. 7 Ke mate mada ga na tamana, se tinana, se tacina se ganena, me kua ni vakadukadukalitaki koya,+ ni toka e uluna na ivakatakilakila ni nona Nasaraiti vua na nona Kalou. 8 “‘Ena siga kece e Nasaraiti voli kina, e vakatabui o koya vei Jiova. 9 Ke mate vakasauri e yasana e dua+ qai vakadukadukalitaka na ulu e ivakatakilakila ni nona tawasei koya vua na Kalou,* me tasia na uluna+ ena siga e vakadeitaka kina nona vakasavasavataki. Me tasia ena ikavitu ni siga. 10 Ia ena ikawalu ni siga, me kauta mai e rua na kukuru se rua na ruve gone vua na bete ena icurucuru ni valelaca ni veitavaki. 11 Ena vakarautaka na bete e dua me isoro ni ivalavala ca kei na dua tale me isoro kama, qai sorovaki koya kina ena vuku ni nona ivalavala ca+ me baleta na tamata sa mate tu. Ena siga oya ena vakatabui kina na uluna. 12 Me vakatabui koya tale vei Jiova me baleta na siga kece ni nona bula vakaNasaraiti, ena kauta yani e dua na luvenisipi tagane yabaki dua me isoro ni cakacala. Ia ena sega ni wili na veisiga sa oti, ni sa vakadukadukalitaka na nona bula vakaNasaraiti. 13 “‘Qo na lawa me baleti koya e Nasaraiti: Ena siga e cava kina nona bula vakaNasaraiti,+ ena kau yani o koya ena icurucuru ni valelaca ni veitavaki. 14 Me cabora e kea vei Jiova na nona isoro: e dua na luvenisipi tagane vinaka yabaki dua me isoro kama,+ dua na lami yalewa vinaka yabaki dua me isoro ni ivalavala ca,+ kei na dua na tamanisipi vinaka me isoro ni veiyaloni,+ 15 e dua na basikete madrai sega ni vakaleveni e buli vaka na mama mai na falawa vinaka sara e vakawaiwaitaki, na madrai mamare sega ni vakaleveni e boro ena waiwai, kei na kedra isoro kakana,+ na kedra isoro livi+ tale ga. 16 Ena cabora qori ena mata i Jiova na bete, ena qai cabora nona isoro ni ivalavala ca kei na nona isoro kama. 17 Ena cabora vei Jiova na tamanisipi me isoro ni veiyaloni kei na basikete madrai sega ni vakaleveni, ena qai cabora na bete na kena isoro kakana+ kei na kena isoro livi. 18 “‘Me qai tasia na Nasaraiti na drauniuluna+ e se bera ni koti* ena icurucuru ni valelaca ni veitavaki, ena kauta na drauniuluna e vakatubura ni bula voli vakaNasaraiti, qai biuta ena buka e waqa tu ena ruku ni isoro ni veiyaloni. 19 Me taura na bete na taba ni tamanisipi e saqa,+ dua na madrai sega ni vakaleveni e buli vaka na mama mai na basikete, kei na dua na madrai mamare sega ni vakaleveni, qai biuta ena qeteqete ni liga i koya na Nasaraiti, ni sa tasia oti na ivakatakilakila ni nona bula vakaNasaraiti. 20 Me qai yalovaka na ka qori na bete me isoro yalovaki ena mata i Jiova.+ E ka tabu oya me kena na bete, wili kina na sarisari ni isoro yalovaki kei na yava e cautaki.+ Sa qai rawa ni gunu waini o koya a Nasaraiti tu. 21 “‘Qo na lawa e vauca na Nasaraiti+ e bubului: Ke bubului o koya qai rawa ni cabora vei Jiova e dua na isoro e sivia na ka e lavaki me baleta nona bula vakaNasaraiti, me cakava sara nona bubului ena vuku ni lawa e vauca nona bula vakaNasaraiti.’” 22 E vosa tale vei Mosese o Jiova, e kaya: 23 “Tukuna vei Eroni kei rau na luvena, ‘Vosa vakalougatataki+ ira va qo na Isireli. Kaya vei ira: 24 “Me vakalougatataki iko+ o Jiova qai maroroi iko. 25 Me serau mada ga vei iko+ na mata i Jiova, me lomani iko tale ga. 26 Me tacake mada ga vei iko na mata i Jiova, me solia tale ga vei iko na vakacegu.”’+ 27 Mera vakatoka na yacaqu vei ira na lewe i Isireli,+ meu vakalougatataki ira+ kina.”\n^ Iperiu, na·zirʹ, kena ibalebale “O Koya e Duatani, O Koya e Yalayala, O Koya e Tawasei.”\n^ Se “volekata.”\n^ Se “vakadukadukalitaka na ulu ni nona bula vakaNasaraiti.”\n^ Se “na ulu ni nona bula vakaNasaraiti.”\nTiko Voli Mai na Lekutu 6


WILIKA ENA VOSA Afrikaans Albanian American Sign Language Amharic Armenian Azerbaijani Brazilian Sign Language Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Finnish French Georgian German Greek Hebrew Hiligaynon Hungarian Iban Indonesian Italian Japanese Kachin Kinyarwanda Kirghiz Korean Malagasy Malay Myanmar Norwegian Pangasinan Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Tagalog Tetun Dili Thai Turkish Ukrainian Yoruba vakaViti\n6 OKOSITA, 2019\nEna ika25 ni Julai, 2019, e dolava na valenivolavola ni tabana e Varanise e dua na vanua vou me maroroi kina na iVolatabu. E tiko na valenivolavola ni tabana ena tauni o Louviers, rauta ni 100 na kilomita na kena yawa mai Parisi. E kena usutu “The Divine Name and the Bible in French” (Na Yaca ni Kalou kei na iVolatabu vakaVaranise).\niLavelave taumada na Olivétan French Bible ni 1535\nE vakaraitaki kina e levu na iVolatabu kunekunei dredre ena vosa vakaVaranise, e yaga tale ga. Dua oya na ivakadewa taumada ni Olivétan French Bible ena 1535, kilai tale ga me “La Bible de Serrières.” Qori na imatai ni iVolatabu taucoko ena Lotu Tawase ena vosa vakaVaranise, e imatai tale ga me vakadewataki mai na vosa taumada e volai kina na iVolatabu. E yaga dina na ilavelave qori ena vo ni vakadewa ni iVolatabu me vaka na Matthew’s Bible vakaValagi ni 1537, na Geneva Bible vakaValagi, kei na Geneva Bible vakaVaranise. Qo eso tale na iVolatabu kunekunei dredre e vakaraitaki kina—na ikatolu ni itabataba ni Jacques Lefèvre d’Étaples vakaVaranise ni 1541, na Latin Pentateuch ni 1541, kei na Latin Bible ni 1545, e tabaka o Robert Estienne, e dautabaivola e Parisi, vaka kina na French Bible ni 1557, e tabaka o Jean de Tournes na dautabaivola e Lyon.\nNa Latin Pentateuch ni 1541 (cake ena imawi) kei na Latin Bible ni 1545, nei Robert Estienne (lomadonu e ra); na French Bible ni 1557 nei Jean de Tournes (cake ena imatau). Na idusi era toka qori e vakaraitaka na yaca ni Kalou o Jiova ena iVolatabu\nE tiko na yaca ni Kalou o Jiova ena iVolatabu na Olivétan, na Latin Pentateuch, na Latin Bible i Estienne, kei na Jean de Tournes Bible. Na iVolatabu kece qori a soli vakailoloma ena Tabana ni iYau Maroroi ena iTikotiko Liu ni iVakadinadina i Jiova e Warwick, e Niu Yoka. E lai maroroi vata sara kei na iVolatabu sa tiko rawa ena valenivolavola ni tabana e Varanise.\nE kaya o Enrique Ford ena Tabana ni iYau Maroroi: “E vakatubuqoroqoro dina na vanua era maroroi tu kina na iVolatabu vakaVaranise. E vakabibitaka tale ga na yaca ni Kalou o Jiova ena iVolatabu. Keimami na vaqarai ira tiko ga na iVolatabu vakasakiti va qori, mera biu ena vanua ni iyau maroroi era tiko ena neimami valenivolavola ni tabana e veiyasa i vuravura.”\nNa cava e taleitaki kina na iwalewale qori?\nDolava na iVakadinadina i Jiova na Vanua Vou me Maroroi Kina na iVolatabu e Denmark


Cagilaba - Wikipedia\nEna meteorology, e dua na cagilaba sa rui lailai na kena na ka cowiritaka tu ena loma ni dua na vale atmospheric veivakasaurarataki. E dau cagilaba na mekemeke cagi e loma ni veivukevuke me baleta e dua na iwasewase ni idre lailai.\nDua na cagilaba extratropical volekati Iceland ena ika 4 Sepiteba, 2003\nNa cyclogenesis e cakacaka ni cagilaba tauyavutaki kei na intensification. Na cagilaba extratropical e tekivu me vaka na ua levu ni veiyasana era ulubale ivakarau contrasts ka vakatokai me baroclinic logavinaka. Na konitaraki logavinaka oqo kei na kena tikina ni draki cyclonic filimu tinia kei na intensifies. Ena dua na gauna e muri ena nodra ivakarau ni bula, extratropical cagilaba na occlude ni cagi batabata tawavanua undercut ka yaco me batabata na kena ivakarau. E dua na ituvatuva ni cagilaba me na dusimaki ena kena sala e 2 ki 6 na bula ena gauna e iuli tiko kina na subtropical waqavuka.\nNa tikina ni draki e tadolava na iyalayala ni rua na tawavanua ni cagi duidui ivakarau, tunumaka, kei tawana, ka ra sa veiwekani kei na kena e lewe levu sara meteorological phenomena. Na tikina ni batabata qaqa e sa ivakatakilakila ni kena biu na kurukurucava kei dredre draki, ka rawa ni yaco ena so na gauna me liu mai na squall laini se mamaca laini. Na fomu tikina vakaoqo e tiko kina na valenivolavola filimu ka dau toki mai na ra ki na tokalau; tikina fomu katakata ni vale ni cagilaba ka dau tiko e liu ena stratiform precipitation kei kabu. Na tikina katakata poleward toso yani ki liu ena ilakolako cagilaba. Na occluded fomu tikina ena yaco ena cagilaba ni bula volekata na loma ni cagilaba ka vakakina e vakavuqa ni ologa ena loma ni cagi.\nRetrieved from "https://fj.wikipedia.org/w/index.php?title=Cagilaba&oldid=32586"\nLast edited on 10 Maji 2020, at 10:48\nThis page was last edited on 10 Maji 2020, at 10:48.